CELEX: C2006/326/88
Language: lv
Date: 2006-12-30 00:00:00
Title: Lieta C-457/06 P: Apelācija, ko 2006. gada 16. novembrī ierosinājusi Somijas Republika par Pirmās instances tiesas 2006. gada 5. septembra spriedumu lietā T-350/05 Somijas Republika pret Eiropas Kopienu Komisiju

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/43
            
         Apelācija, ko 2006. gada 16. novembrī ierosinājusi Somijas Republika par Pirmās instances tiesas 2006. gada 5. septembra spriedumu lietā T-350/05 Somijas Republika pret Eiropas Kopienu Komisiju
   (Lieta C-457/06 P)
   (2006/C 326/88)
   Tiesvedības valoda — somu
   Lietas dalībnieki
   
      Apelācijas sūdzības iesniedzēja: Somijas Republika (pārstāve — E. Bygglin)
   
      Otra lietas dalībniece: Eiropas Kopienu Komisija
   Apelācijas sūdzības iesniedzējas prasījumi:
   
               —
            
            
               atcelt Pirmās instances tiesas 2006. gada 5. septembrī izdoto rīkojumu lietā T-350/05 Somijas Republika/Komisija, atzīt prasību, ko Somija cēlusi atbilstoši EKL 230. pantam, par pieņemamu un nodot lietu Pirmās instances tiesai, lai tā izskata lietu pēc būtības un piespriež Komisijai atlīdzināt Somijai arī tiesāšanās izdevumus, kas radušies sakarā ar šo apelāciju.
            
         Pamati un galvenie argumenti
   Somija uzskata, ka Pirmās instances tiesa rīkojumā ir pārkāpusi Kopienu tiesības Eiropas Kopienu Tiesas Statūtu 58. panta nozīmē.
   Somija uzskata, ka Pirmās instances tiesa ir kļūdījusies, atzīstot, ka apstrīdētais Komisijas lēmums nav pārsūdzams EKL 230. panta nozīmē.
   Saskaņā ar Somijas viedokli, apstrīdētais Komisijas lēmums ir pārsūdzams lēmums EKL 230. panta nozīmē. Pieņemot šo lēmumu, Komisija ir liegusi Somijai iespēju veikt maksājumu ar nosacījumiem Tiesas judikatūras nozīmē.
   Tātad judikatūras par EKL 230. panta piemērošanu nozīmē apstrīdētais lēmums rada juridiskas sekas, kas acīmredzami skar Somijas intereses un maina tās tiesisko stāvokli. Turklāt ar šo apstrīdēto lēmumu Somija zaudē tiesības, un tātad Somijai tas ir acīmredzami nelabvēlīgs.
   Somija uzskata, ka Pirmās instances tiesa šajā lietā ir pieļāvusi vairākas juridiskas kļūdas un tādējādi ir pieņēmusi lēmumu, kas ir pretrunā ar Kopienu tiesībām.